CELEX: 32021D1774
Language: fi
Date: 2021-10-05 00:00:00
Title: Neuvoston täytäntöönpanopäätös (EU) 2021/1774, annettu 5 päivänä lokakuuta 2021, Unkarille annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 ja 168 a artiklasta poikkeava erityistoimenpide annetun täytäntöönpanopäätöksen (EU) 2018/1493 muuttamisesta

11.10.2021   
               
               
                  FI
               
               
                  Euroopan unionin virallinen lehti
               
               
                  L 360/108
               
            
         NEUVOSTON TÄYTÄNTÖÖNPANOPÄÄTÖS (EU) 2021/1774,
         annettu 5 päivänä lokakuuta 2021,
         Unkarille annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 ja 168 a artiklasta poikkeava erityistoimenpide annetun täytäntöönpanopäätöksen (EU) 2018/1493 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan ensimmäisen alakohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unkarille annettiin neuvoston täytäntöönpanopäätöksellä (EU) 2018/1493 (2) lupa soveltaa 31 päivään joulukuuta 2021 asti erityistoimenpidettä, jolla yhtäältä rajoitettiin direktiivin 2006/112/EY 168 ja 168 a artiklasta poiketen 50 prosenttiin oikeus vähentää arvonlisävero (alv) sellaisiin henkilöautoihin liittyvistä menoista, jotka eivät ole kokonaan yrityskäytössä, toisaalta kyseinen erityistoimenpide tarkoittaa sitä, että verovelvollisen yrityksen liikeomaisuuteen kuuluvan henkilöauton käyttöä ei rinnasteta vastikkeellisiin palveluiden suorituksiin, jos kyseiseen autoon sovelletaan kyseisen täytäntöönpanopäätöksen 1 artiklan mukaista rajoitusta kyseisen direktiivin 26 artiklan 1 kohdan a alakohdasta poiketen, jäljempänä ’erityistoimenpide’.
                  
               
                     (2)
                  
                  
                     Unkari pyysi 25 päivänä helmikuuta 2021 komissiossa saapuneeksi kirjatulla kirjeellä lupaa erityistoimenpiteen soveltamisen jatkamiseen, jäljempänä ’jatkamispyyntö’.
                  
               
                     (3)
                  
                  
                     Komissio antoi direktiivin 2006/112/EY 395 artiklan 2 kohdan toisen alakohdan mukaisesti jatkamispyynnön tiedoksi muille jäsenvaltioille 7 päivänä huhtikuuta 2021 päivätyillä kirjeillä. Komissio ilmoitti Unkarille 8 päivänä huhtikuuta 2021 päivätyllä kirjeellä, että sillä oli kaikki jatkamispyynnön arviointia varten tarvittavat tiedot.
                  
               
                     (4)
                  
                  
                     Täytäntöönpanopäätöksen (EU) 2018/1493 5 artiklan mukaisesti Unkari toimitti komissiolle jatkamispyynnön yhteydessä kertomuksen, johon sisältyi alv-vähennyksen prosenttimäärän uudelleenarvioinnin. Unkari vahvistaa jatkamispyynnössä, että 50 prosentin rajoitus on nykyisin saatavilla olevien tietojen eli verotarkastuksista saatujen kokemusten ja henkilöautojen yksityiskäyttöä koskevien tilastotietojen perusteella edelleen perusteltu ja yhä asianmukainen. Lisäksi arvonlisäveron kantamista yksinkertaistaessa erityistoimenpide on vähentänyt tehokkaasti yritysten ja veroviranomaisten hallinnollisia rasitteita. Samalla se ehkäisee veropetoksia, jotka perustuvat virheelliseen kirjanpitoon. Unkarille olisi sen vuoksi annettava lupa jatkaa erityistoimenpiteen soveltamista.
                  
               
                     (5)
                  
                  
                     Erityistoimenpiteen voimassaolon jatkamista olisi rajoitettava ajallisesti, jotta sen tehokkuutta ja asianmukaista prosenttimäärää voidaan arvioida. Unkarille olisi sen vuoksi annettava lupa jatkaa erityistoimenpiteen soveltamista rajoitetun ajan 31 päivään joulukuuta 2024 asti.
                  
               
                     (6)
                  
                  
                     Jos Unkari pitää tarpeellisena jatkaa luvan voimassaoloa vuoden 2024 jälkeen, sen olisi toimitettava komissiolle viimeistään 31 päivänä maaliskuuta 2024 voimassaolon jatkamista koskevan pyynnön ohella kertomus, johon sisältyy uudelleenarviointi sovellettavasta prosenttimääräisestä rajoituksesta.
                  
               
                     (7)
                  
                  
                     Erityistoimenpiteellä on vain vähäinen vaikutus lopullisessa kulutusvaiheessa kannettavien verotulojen kokonaismäärään, eikä se vaikuta kielteisesti arvonlisäverosta kertyviin unionin omiin varoihin.
                  
               
                     (8)
                  
                  
                     Täytäntöönpanopäätös (EU) 2018/1493 olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen (EU) 2018/1493 5 artikla seuraavasti:
            
               
                  ”5 artikla
                  Tätä päätöstä sovelletaan 1 päivästä tammikuuta 2019, ja sen voimassaolo päättyy 31 päivänä joulukuuta 2024.
                  Tässä päätöksessä annetun luvan voimassaolon jatkamista koskeva pyyntö on toimitettava komissiolle viimeistään 31 päivänä maaliskuuta 2024, ja siihen on liitettävä kertomus, joka sisältää uudelleenarvioinnin 1 artiklassa säädetystä prosenttiosuudesta.”
               
            
         
         
            2 artikla
            Tämä päätös tulee voimaan päivänä, jona se annetaan tiedoksi.
         
         
            3 artikla
            Tämä päätös on osoitettu Unkarille.
         
         
            Tehty Luxemburgissa 5 päivänä lokakuuta 2021.
            
               
                  Neuvoston puolesta
               
               
                  Puheenjohtaja
               
               A. ŠIRCELJ
            
         
         
            (1)  EUVL L 347, 11.12.2006, s. 1.
         
            (2)  Neuvoston täytäntöönpanopäätös (EU) 2018/1493, annettu 2 päivänä lokakuuta 2018, Unkarille annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta sekä 168 ja 168 a artiklasta poikkeava erityistoimenpide (EUVL L 252, 8.10.2018, s. 44).